CELEX: 62020CN0316
Language: mt
Date: 2020-07-16 00:00:00
Title: Kawża C-316/20: Talba għal deċiżjoni preliminari mressqa mit-Tribunal Judicial da Comarca dos Açores (il-Portugall) fis-16 ta’ Lulju 2020 – VO et vs SATA International – Azores Airlines SA

1.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 35/21
            
         
      Talba għal deċiżjoni preliminari mressqa mit-Tribunal Judicial da Comarca dos Açores (il-Portugall) fis-16 ta’ Lulju 2020 – VO et vs SATA International – Azores Airlines SA
      (Kawża C-316/20)
      (2021/C 35/31)
      Lingwa tal-kawża: il-Portugiż
      
         Qorti tar-rinviju
      
      Tribunal Judicial da Comarca dos Açores
      
         Partijiet fil-kawża prinċipali
      
      
         Rikorrenti: VO, ZO, ML, NB, KE, JE, PI, VY
      
         Konvenut: SATA International – Azores Airlines SA
      
         Domanda preliminari
      
      Il-kunċett ta’ vjaġġi bi prezz imnaqqas mhux disponibbli, direttament jew indirettament, għall-pubbliku, jinkludi l-passiġġieri li ħallsu parti mill-biljett tagħhom, fejn il-kumplament tal-valur tħallas mill-kumpannija tal-ajru fl-ambitu tal-patroċinju ta’ kompetizzjoni sportiva?
      Permezz ta’ digriet tas-26 ta’ Novembru 2020, il-Qorti tal-Ġustizzja (Id-Disa’ Awla) iddikjarat:
      
         L-Artikolu 3(3) tar-Regolament (KE) Nru 261/2004 (1)
         tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li dan ir-regolament ma huwiex applikabbli għal passiġġier li jivvjaġġa b’biljett b’rata preferenzjali maħruġ minn trasportatur bl-ajru fl-ambitu ta’ inizjattiva ta’ patroċinju ta’ avveniment li l-benefiċċju tiegħu huwa ristrett għal ċerti persuni speċifiċi u li l-ħruġ tiegħu jippresupponi l-awtorizzazzjoni preċedenti u individwalizzata ta’ dan it-trasportatur bl-ajru.
      
      
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.